laion/Wikipedia-Exotic huggingface dataset:
র্ঙ্গোগ-লো-ত্সা-বা-ব্লো-ল্দান-শেস-রাব

র্ঙ্গোগ-লো-ত্সা-বা-ব্লো-ল্দান-শেস-রাব (তিব্বতি: རྔོག་ལོ་ཙཱ་བ་བློ་ལྡན་ཤེས་རབ, ওয়াইলি: rngog lo ts'a ba blo ldan shes rab) (১০৫৯-১১০৯) তিব্বতের সবচেয়ে বিখ্যাত অনুবাদকদের মধ্যে অন্যতম এবং কা-ছেন-ব্চু (ওয়াইলি: ka chen bcu) বা তিব্বতী বৌদ্ধধর্মের দশ স্তম্ভের মধ্যে একজন ছিলেন। র্ঙ্গোগ-লো-ত্সা-বা-ব্লো-ল্দান-শেস-রাব তিব্বতের ল্হোকা অঞ্চলে অবস্থিত য়ার-'ব্রোগ হ্রদের তীরে জন্মগ্রহণ করেন। তার পিতার নাম ছিল র্ঙ্গোক-ছোস-স্ক্যাব্স (ওয়াইলি: rngog lo ts'a ba blo ldan shes rab) এবং মাতার নাম ছিল দ্পাল-মো (ওয়াইলি: dpal mo)। র্ঙ্গোগ-লো-ত্সা-বা-ব্লো-ল্দান-শেস-রাবের প্রথম সতেরো বছর অতীশ দীপঙ্করের অন্যতম প্রধান শিষ্য র্ঙ্গোক-লো-ত্সা-বা-লেগ্স-পা'ই-শেস-রাবের নিকট শিক্ষালাভ করেন। ১০৭৬ খ্রিষ্টাব্দে তিনি তাকে দীক্ষা দেন। ১০৭৬ খ্রিষ্টাব্দে গুজ রাজ্যে অনুষ্ঠিত মে-'ব্রুগ-ছোস-'খোর (ওয়াইলি: me 'brug chos 'khor) নামক বিখ্যাত বৌদ্ধ সমাবেশে অংশগ্রহণ করেন। এই সমাবেশে সংস্কৃত থেকে বৌদ্ধগ্রন্থগুলিকে তিব্বতী ভাষায় নিখুঁত অনুবাদকর্মের ওপর জোর দেওয়া হয় এবং ঐ রাজ্যের যুবসম্প্রদায়দের ভারতে ভাষাশিক্ষার জন্য পাঠানোর সিদ্ধান্ত নেওয়া হয়। এই সিদ্ধান্তের ফলে ও রাজকীয় অর্থে তিনি কাশ্মীর যাত্রা করেন। সেখানে তিনি অনুপমা নগরে (যা অধুনা শ্রীনগর নামে পরিচিত) ভব্যরাজ ও পরহিতভদ্র নামক বিখ্যাত ভারতীয় পন্ডিতদের নিকট শিক্ষালাভ করেন। এই সময় তিনি রত্নবজ্র ও সজ্জন নামক বৌদ্ধ পন্ডিতদের সঙ্গে রত্নগোত্রবিভাগ গ্রন্থের মূল শ্লোক ও টীকাভাষ্য যথাক্রমে থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস (ওয়াইলি: Theg-pa-chen-po rgyud-bla ma'i bstan-bcos) এবং এর টীকা ভাষ্য গ্রন্থটি থেগ-পা-ছেন-পো-র্গ্যুদ-ব্লা-মা'ই-ব্স্তান-ব্চোস-র্নাম-পার-ব্সাদ-পা (ওয়াইলি: Theg-pa-chen-po rgyud-bla ma'i bstan-bcos rnam-par-bsad-pa) নামে অনুবাদ করেন। তিনি তিব্বত ফিরে এসে কয়েকজন ভারতীয় বৌদ্ধ পন্ডিতকে তার সঙ্গে অনুবাদকর্মে যোগদান করার জন্য আমন্ত্রণ জানান। তাদের সহায়তায় তিনি সারা জীবনে এক লক্ষ সাঁইত্রিশ হাজারেরও বেশি শ্লোকের অনুবাদ করেন। এছাড়াও তিনি প্রায় বাইশ হাজারেরও বেশি ছাত্রকে দর্শন ও তর্কবিদ্যা সম্বন্ধে শিক্ষাদান করেন। Martin, Dan (আগস্ট ২০০৮)। "Ngok Lotsāwa Loden Sherab"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৫-০১।  Sadhukhan, Sanit Kumar (1994). 'A Short History of Buddhist Logic in Tibet'. Bulletin of Tibetology, p.12. Takasaki, Jikido (1966). A Study on the Ratnagotravibhāga (Uttaratantra) Being a Treatise on the Tathāgatagarbha Theory of Mahāyāna Buddhism (Rome Oriental Series 33). Rome: Istituto Italiano per il Medio ed Estremo Oriente THEG PA CHEN PO RGYUD BLA MA'I BSTAN BCOS BZHUGS SO[স্থায়ীভাবে অকার্যকর সংযোগ] Ralf Kramer (২০০৭), The Great Tibetan Translator: Life and Works of rNgog Blo ldan Shes rab (1059-1109), München: Indus Verlag উদ্ধৃতি টেমপ্লেট ইংরেজি প্যারামিটার ব্যবহার করেছে (link) blo ldan shes rab[স্থায়ীভাবে অকার্যকর সংযোগ] - TBRC P2551 Ngok Loden Sherab Ngok Lotsawa Loden Sherab
চক্রসম্বরতন্ত্র

চক্রসম্বরতন্ত্র বা 'খোর-লো-স্দোম-পা (তিব্বতি: འཁོར་ལོ་སྡོམ་པ, ওয়াইলি: 'khor lo sdom pa) বজ্রযান বৌদ্ধধর্মে অনুত্তরযোগতন্ত্রের যোগিনীতন্ত্রের অন্তর্গত একটী তন্ত্র বিশেষ। তিব্বতী বৌদ্ধধর্মের গ্সার-মা ধর্মসম্প্রদায়গুলির নিকট চক্রসম্বরতন্ত্রের প্রধান ও কেন্দ্রীয় ইষ্টদেবতা হলেন সম্বর। সাধারণতঃ বিভিন্ন চিত্রে চারটি মুখমন্ডল ও বারোটি হাতযুক্ত নীল বর্ণের দেহযুক্ত সম্বর তার সঙ্গিনী বজ্রবরাহীকে বেষ্টন করে থাকেন। সম্বর দুই হাত যুক্ত রূপেও চিত্রিত হয়ে থাকেন। ব্কা'-ব্র্গ্যুদ ধর্মসম্প্রদায়ের নিকট তিনি এই রূপে লোহিতবর্ণযুক্তা বজ্রবরাহীর সাথে মিলিত অবস্থায় চিত্রিত হন। উইকিমিডিয়া কমন্সে চক্রসম্বরতন্ত্র সংক্রান্ত মিডিয়া রয়েছে। Gray, David B.; Columbia University. Center for Buddhist Studies; Tibet House (Organization : New York (২০০৭)। The Cakrasamvara Tantra: the discourse of Śrī Heruka (Śrīherukābhidhāna)। American Institute of Buddhist Studies at Columbia University। পৃষ্ঠা 35। আইএসবিএন 978-0-9753734-6-0। সংগ্রহের তারিখ ১২ এপ্রিল ২০১১।  অজানা প্যারামিটার |coauthors= উপেক্ষা করা হয়েছে (|author= ব্যবহারের পরামর্শ দেয়া হচ্ছে) (সাহায্য) "Amazon.com: The Cakrasamvara Tantra: A Study and Annotated Translation (Treasury of the Buddhist Sciences) (9780975373460): David B. Gray: Books:"। সংগ্রহের তারিখ ২০১১-০৪-১২।  Sacred Visions: Early Paintings from Central Tibet, an exhibition catalog from The Metropolitan Museum of Art (fully available online as PDF), which contains material on Cakrasaṃvara Tantra (see index)
সুরঙ্গা লকমল

রানাসিংহে আরাচ্চিগ সুরঙ্গা লকমল (সিংহলি: සුරංග ලක්මාල්; জন্ম: ১০ মার্চ, ১৯৮৭) আন্তর্জাতিক ক্রিকেটার হিসেবে শ্রীলঙ্কা জাতীয় ক্রিকেট দলে খেলছেন। শ্রীলঙ্কার মাতারা এলাকায় জন্মগ্রহণকারী লকমল ডানহাতি মিডিয়াম ফাস্ট বোলার ও ডানহাতি ব্যাটসম্যান হিসেবেই শ্রীলঙ্কা দলের অন্যতম সদস্যরূপে চিহ্নিত হয়ে আছেন। পাশাপাশি বর্তমানে তিনি তামিল ইউনিয়ন ক্রিকেট ও অ্যাথলেটিক ক্লাবের হয়ে ঘরোয়া ক্রিকেটে খেলছেন। ২০০৮-০৯ মৌসুমে পাকিস্তান সফরের সময় তিনি সর্বপ্রথম জাতীয় দলে ডাক পান। জানা যায় যে, তিনি সন্ত্রাসীদের দ্বারা শ্রীলঙ্কা দলের উপর আক্রমণে আঘাত পেয়েছিলেন। সুরঙ্গা লকমল হাম্বানতোতা জেলার দেবারাউইয়া মধ্য মহাবিদ্যালয়ে পড়াশোনা করেন। এরপর তিনি গলের রিচমন্ড কলেজে স্থানান্তরিত হন। ২০০৯ সালের ডিসেম্বরে দিলহারা ফার্নান্দো’র অনুপস্থিতিতে ভারত সফরে শ্রীলঙ্কা দলে ডাক পান। নাগপুরে অনুষ্ঠিত একদিনের আন্তর্জাতিকের দ্বিতীয় খেলায় ভারত দলের বিপক্ষে তার অভিষেক ঘটে। ঐ খেলায় তিনি ৮ ওভার বোলিং করে ৫৮ রান প্রদান করলেও কোন উইকেট লাভে ব্যর্থ হন। তারপরও তার দল তিন উইকেটের ব্যবধানে জয়লাভ করেছিল। ২৩ নভেম্বর, ২০১০ তারিখে তার টেস্ট অভিষেক ঘটে। আর. প্রেমাদাসা স্টেডিয়ামে ওয়েস্ট ইন্ডিজের বিপক্ষে অনুষ্ঠিত ২য় টেস্টে শ্রীলঙ্কার ১১৪তম টেস্ট খেলোয়াড় হিসেবে তিনি অংশগ্রহণ করেন। ১ ডিসেম্বর, ২০১০ তারিখে বিশ্বের ৩য় বোলাররূপে সুরঙ্গা লকমল নতুন মাঠ হিসেবে পরিচিত পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন। এছাড়াও, তিনি হাম্বানতোতা জেলার প্রথম ক্রিকেটার হিসেবেও শ্রীলঙ্কা জাতীয় ক্রিকেট দলের প্রতিনিধিত্বকারী। "Sri Lanka name two newcomers for Pakistan Tests"। Cricinfo। ২০০৯-০২-০৩। সংগ্রহের তারিখ ২০০৯-০৩-২৬।  "Suranga Lakmal"। Cricinfo। ২০০৯-০২-০৩। সংগ্রহের তারিখ ২০০৯-০৩-২৬।  "India v Sri Lanka in 2009/10"। CricketArchive। সংগ্রহের তারিখ ১৯ ডিসেম্বর ২০০৯।  "Suranga Lakmal makes his Test debut"। Island Cricket। ২২ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১ ডিসেম্বর ২০১০।  "Bravo’s 50 lifts WI to 134–2". BangaloreMirror.com. 2010-12-01. Retrieved 2010-12-05[স্থায়ীভাবে অকার্যকর সংযোগ] "Suranga Lakmal 1st national cricketer from Hambantota"। The Nation। ২০০৯-০২-১৫। ২০১৫-০১-২৮ তারিখে মূল থেকে আর্কাইভ করা। সংগ্রহের তারিখ ২০১১-০৮-২১।  কুশল পেরেরা শ্রীলঙ্কা জাতীয় ক্রিকেট দল পাল্লেকেলে আন্তর্জাতিক ক্রিকেট স্টেডিয়াম ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল ইএসপিএনক্রিকইনফোতে সুরঙ্গা লকমল (ইংরেজি) ক্রিকেটআর্কাইভে সুরঙ্গা লকমল (সদস্যতা প্রয়োজনীয়) (ইংরেজি)
হোয়াইটওয়াশ

হোয়াইটওয়াশ (ইংরেজি: Whitewash) হচ্ছে কোন ক্রীড়া অথবা সিরিজের ফলাফলবিশেষ যাতে পরাজয়বরণকারী ব্যক্তি বা দল কোন স্কোর করতে ব্যর্থ হয়। পরিভাষা হিসেবে হোয়াইটওয়াশ অনানুষ্ঠানিক ক্রীড়া পরিভাষা। এছাড়াও, কোন একক ক্রীড়ায় পরাজিত দল কোন পয়েন্ট কিংবা গোল করতে ব্যর্থ হলেও এটি ব্যবহৃত হতে পারে। অথবা, কয়েকটি খেলা নিয়া গঠিত সিরিজে পরাজিত দল কোন খেলায় জয়লাভ করতে সক্ষম না হলেও এর ব্যবহার হয়। খেলাধূলার এ পরিভাষাটি মূলতঃ ক্রিকেট খেলায় ব্যবহার করা হয়। ব্ল্যাকওয়াশ ওয়েস্ট ইন্ডিজে এবং বাংলাওয়াশ পরিভাষা বাংলাদেশে প্রচলিত রয়েছে। এছাড়াও রাগবি, টেনিসসহ বিভিন্ন খেলায় এটি ব্যবহৃত হয়ে থাকে। পূর্বে মার্কিন যুক্তরাষ্ট্রে শাটআউট শব্দের প্রয়োগ ঘটেছিল যা পরবর্তীকালে সুইপ অথবা ক্লিন সুইপ নামে আখ্যায়িত করা হয়। ফুটবল অথবা বেসবলে হোয়াইটওয়াশের প্রয়োগ ঘটে না। কেননা, কোন দলের গোল না করার বিষয়টি প্রায়শঃই ঘটে থাকে। ক্রিকেট খেলায় যখন কোন দল সিরিজের সকল খেলায় বিজয়ী হলে পরাজিত দলকে হোয়াইটওয়াশ করেছে বলে পরিভাষা হিসেবে ব্যবহার করা হয়। I ইংল্যান্ড দল কর্তৃক অস্ট্রেলিয়া দলের বিপক্ষে ৩-০ ব্যবধানে ১৮৮৬ মৌসুমে অ্যাশেজ সিরিজ বিজয়। অস্ট্রেলিয়া দল কর্তৃক ইংল্যান্ড দলের বিপক্ষে ৫-০ ব্যবধানে ১৯২০-২১ মৌসুমের অ্যাশেজ সিরিজ বিজয়। ১৯৮৪ ও ১৯৮৫-৮৬ মৌসুমে ওয়েস্ট ইন্ডিজ দল কর্তৃক ইংল্যান্ড দলের বিপক্ষে ৫-০ ব্যবধানে ধারাবাহিকভাবে সিরিজ বিজয়। এ সিরিজগুলোর ফলাফলকে ব্ল্যাকওয়াশ নামে আখ্যায়িত করা হয়। এর প্রধান কারণ হচ্ছে - ওয়েস্ট ইন্ডিজের খেলোয়াড়দের চামড়ার রঙ ঘন কালো। অস্ট্রেলিয়া দল কর্তৃক ওয়েস্ট ইন্ডিজ দলের বিপক্ষে ৫-০ ব্যবধানে ২০০০-০১ মৌসুমে ফ্র্যাঙ্ক ওরেল ট্রফি বিজয়। শ্রীলঙ্কা দল কর্তৃক ইংল্যান্ড দলের বিপক্ষে ৫-০ ব্যবধানে ২০০৬ সালে ন্যাটওয়েস্ট সিরিজ বিজয়। ইংল্যান্ড ক্রিকেট দলের ভারত সফরে ভারত দল কর্তৃক ২০০৮ সালের হিরো হোন্ডা কাপ বিজয়। নিউজিল্যান্ড ক্রিকেট দলের ভারত সফরে ২০১০ সালের শেষার্ধ্বে ৫-০ ব্যবধানে একদিনের সিরিজ পরাজয়। বাংলাদেশ দল নিউজিল্যান্ডকে অক্টোবর ২০১০ সালে ৪-০ পরাজিত করে। নভেম্বর, ২০১৩ তারিখে নিউজিল্যান্ডের বাংলাদেশ সফরে ৩-০ ব্যবধানের বিজয়লাভকে বাংলাদেশের বাংলাভাষায় বাংলাওয়াশ নামে আখ্যায়িত করা হয়। ২০১৩-১৪ মৌসুমে সফরকারী ইংল্যান্ড দলকে অস্ট্রেলিয়া ক্রিকেট দল ৫-০ ব্যবধানে হোয়াইটওয়াশ করে। ক্রিকেট প্রবেশদ্বার ক্রিকেট পরিভাষা ২০১৩-১৪ অ্যাশেজ সিরিজ বাংলাদেশ জাতীয় ক্রিকেট দল
ওদালগুড়ি জেলা

ওদালগুড়ি জেলা (অসমীয়া: ওদালগুৰি জিলা; Pron:ˌʊdʌlˈgʊəri) ভারতের আসাম রাজ্যের সাতাশটি জেলার ভিতরে একটি। ওদালগুরি জেলা বোড়োল্যান্ড স্বায়ত্বশাসিত পরিষদের অন্তৰ্গত। ওদালগুড়ি নগর জেলার সদরদপ্তর। ওদালগুরি জেলার ভৌগোলিক অবস্থান ৯১°৪৫′ থেকে ৯২°১৫′ দ্রাঘিমাংশ এবং ২৬°১৫′ থেকে ২৭° অক্ষাংশ পর্যন্ত বিস্তৃত। ওদালগুরি জেলার উত্তরে ভুটান এবং অরুণাচল প্রদেশ, পূবে শোণিতপুর জেলা, পশ্চিমে বাক্সা এবং কামরূপ জেলা, দক্ষিণে দরং জেলা অবস্থিত। ওদালগুরি জেলার (বিটিএডি) আয়তন ৩৪৮১ বর্গ কিলোমিটার। Udalguri : Census 2011; আহৰণৰ তাৰিখ: ২২ এপ্ৰিল, ২০১২ ওদালগুরি জেলার সরকারি ওয়েবসাইট assaminfo ওয়েবসাইটে জেলার বৰ্ণনা
কোরীয় উপদ্বীপ

কোরীয় উপদ্বীপ পূর্ব এশিয়ায় অবস্থিত একটি উপদ্বীপ। এর দক্ষিণাভিমুখ ১,১০০ কিলোমিটার (৬৮৪ মাইল) প্রসারিত যা এশিয়া মহাদেশ হয়ে প্রশান্ত মহাসাগররে মধ্যে, এটি পূর্বে জাপান সাগর দ্বারা এবং পশ্চিমে হলুদ সাগর দ্বারা বেষ্টিত। এর প্রথম দুটি জলপৃষ্ঠ কোরীয় প্রণালী কর্তৃক সংযোগক্রিত। দ্বিতীয় বিশ্বযুদ্ধ শেষ হওয়ার আগ পর্যন্ত কোরীয় উপদ্বীপ একই সাধারণ রাজনৈতিক আদর্শে প্রতিষ্ঠিত ছিল। কিন্তু ১৯৫৩ সালে যুদ্ধবিরতি চুক্তি স্বাক্ষরের মাধ্যমে কোরীয় যুদ্ধ শেষ হওয়ার পরে উত্তর ও দক্ষিণে দুটি নতুন রাষ্ট্র প্রতিষ্ঠিত হয়। উত্তরে গণতান্ত্রিক গণপ্রজাতন্ত্রী কোরিয়া ও দক্ষিণে কোরিয়া প্রজান্ত্র প্রতিষ্ঠিত হয়। এই উপদ্বীপটির উত্তরে অর্থাৎ উত্তর কোরিয়ার সাথে চীন ও রাশিয়ার সাথে সীমান্ত রয়েছে। দুই রাষ্ট্র মিলিয়ে কোরীয় উপদ্বীপের মোট আয়তন ২,২০,৮৪৭ বর্গ কিলোমিটার (৮৫,২৭০ বর্গ মাইল)। কোরীয় উপদ্বীপটি উত্তর কোরিয়ায় চেসোন পান্ডো (কোরীয়: 조선반도; হাঞ্জা: 朝鮮半島) ও দক্ষিণ কোরিয়ায় হান বান্ডো (কোরীয়: 한반도; হাঞ্জা: 韓半島) নামে পরিচিত। নাসার স্যাটেলাইটে কোরীয় উপদ্বীপ। কোরিয়া কোরীয় যুদ্ধ উত্তর কোরিয়া দক্ষিণ কোরিয়া PopulationData.net: Asie (ইংরেজি ভাষায়) উইকিমিডিয়া কমন্সে কোরীয় উপদ্বীপ সংক্রান্ত মিডিয়া রয়েছে। • Location of The Korean Peninsula ওয়েব্যাক মেশিনে আর্কাইভকৃত ১৪ নভেম্বর ২০১৬ তারিখে— কোরিয়ার অফিশিয়াল ট্যুরিজম গাইড ওয়েবসাইট
সের্হিও বাতিস্তা

সার্হিও দানিয়েল "চেকো" বাতিস্তা (জন্ম ৯ নভেম্বর ১৯৬২) একজন আর্জেন্টিনীয় ফুটবল ম্যানেজার এবং প্রক্তন ফুটবলার। আর্জেন্টিনা জাতীয় দলের হয়ে একজন মধ্যমাঠের খেলোয়াড় হিসেবে খেলতেন এবং ১৯৮৫ থেকে ১৯৯০ সাল পর্যন্ত ৩৯টি খেলায় মাঠে নামেন। তিনি ২০১০ সালের জুলাই হতে ২০১১ সালের জুলাই পর্যন্ত আর্জেন্টিনা জাতীয় ফুটবল দলের প্রধান কোচ হিসেবে দায়িত্ব পালন করেন। "rsssf: Argentina record international footballers"। RSSSF। সংগ্রহের তারিখ ২৬ জুলাই ২০১৩।
মেহরীন মাহমুদ

মেহরীন মাহমুদ (বেশিরভাগই ক্ষেত্রেই তার ডাক নাম মেহরীন নামে পরিচিত) হলেন একজন বাংলাদেশী সঙ্গীত শিল্পী। তার উপস্থাপনায়ও বেশ সুনাম রয়েছে। মেহরীন ১৯৯৩ সাল থেকে শুরু করে অদ্যাবধি পর্যন্ত বাংলাদেশের বিভিন্ন গণমাধ্যমে ওতপ্রোতভাবে জড়িয়ে রয়েছেন। মেহরীন ঢাকা, বাংলাদেশে জন্ম গ্রহণ করেন। তিনি ঢাকা বিশ্ববিদ্যালয় থেকে ইংরেজি সাহিত্য একজন এম এ (সম্মান) স্নাতক ডিগ্রী লাভ করেন। তিনি দীর্ঘ দিন ধরে সঙ্গীত এবং গণমাধ্যমে কাজ করে আসছেন। মেহরীন মূলত বাংলা লয় গান করে থাকেন। তিনি ১৯৯৪ সালে তার কর্মজীবন শুরু করেন এবং সঙ্গীতে তার প্রথম এ্যালবাম আনারি ২০০০ সালে প্রকাশিত হয়। তিনি বর্তমানে চলমান "বাংলাদেশী আইডল মৌসুম ১" এর জন্য বিচারক হিসেবে কাজ করছেন। ২০০৮ সালে তিনি ব্যান্ড মৃগয়া রিয়ালিটি শোতে "ব্যান্ড কামরা" এর একজন বিচারক হিসেবে কাজ করেছিলেন। এছাড়াও তিনি বাংলাদেশ জাতীয় ক্রিকেট দল এর জন্য আইসিসি ক্রিকেট চলাকালে "কাপ কিন্তু একটাই" শিরোনামে একটি গান ক্রিকেটপ্রেমিদের উদ্দেশ্য মুক্তি দেন। ২০০৮ সালের হিসাব মোতাবেক মেহরীনের ছয়টি একক অ্যালবাম মুক্তি পায়: আনারি (২০০০) দেখা হবে (২০০২) মনে পড়ে তোমায় (২০০৪) ভালবাসার গান - একটি রোমাঞ্চকর প্রতিযোগিতা (২০০৫) ডন্ট ফরগেট মি (২০০৬) তুমি আসবে বলে (২০০৮) এছাড়াও তিনি "যদি গণতন্ত্র চাও" শিরোনামে আরও একটি গান করেন। তিনি বাংলাদেশ শিল্পকলা একাডেমীর জন্য একজন এমসি হিসাবে কাজ করেছেন। এছাড়াও জাতীয় ফাইন একাডেমি এবং ১৯৯২-২০০৪ সালে পারফর্মিং আর্টস ও ১৯৯২-২০০০ পর্যন্ত বিটিভি এবং জাতীয় রেডিও চ্যানেল বাংলাদেশ বেতারের একটি বার্তাপ্রদানকারী হিসেবে কাজ করেছেন। মেহরীন ২০১০ সালে ৩ ডিসেম্বর তারিখে ৬ষ্ঠ সিটিসেল চ্যানেল আই মিউজিক এ্যাওয়ার্ড লালবাগ ফোর্ট এ কাজ করেছেন এবং তার সাথে আরও অন্যান্য অনেক বাংলাদেশী শিল্পীরা উপস্থিত ছিলেন। Tumi Acho Boley on itunes News on The Independent আসিফ আকবর সামিনা চৌধুরী আইয়ুব বাচ্চু উইকিমিডিয়া কমন্সে মেহরীন মাহমুদ সংক্রান্ত মিডিয়া রয়েছে। অফিসিয়াল ওয়েবসাইট ওয়েব্যাক মেশিনে আর্কাইভকৃত ২৪ ডিসেম্বর ২০১৩ তারিখে মেহরীনে আই টিউনস
দ্বাগ্স-পো-ব্কা'-ব্র্গ্যুদ

দ্বাগ্স-পো-ব্কা'-ব্র্গ্যুদ (তিব্বতি: དྭགས་པོ་བཀའ་བརྒྱུད, ওয়াইলি: dwags po bka' brgyud) বলতে তিব্বতী বৌদ্ধধর্মের ব্কা'-ব্র্গ্যুদ ধর্মসম্প্রদায়ের সেই সমস্ত শাখা গোষ্ঠীগুলিকে একত্রে বলা হয়ে থাকে, যেগুলি বিখ্যাত তিব্বতী বৌদ্ধ পণ্ডিত স্গাম-পো-পা-ব্সোদ-নাম্স-রিন-ছেনের শিক্ষা অনুসরণ করে তৈরী হয়েছে। স্গাম-পো-পা-ব্সোদ-নাম্স-রিন-ছেন তিব্বতে দ্বাগ্স-পো-ল্হা-র্জে (তিব্বতি: དྭགས་པོ་ལྷ་རྗེ, ওয়াইলি: dwags po lha rje) বা দ্বাগ্স-পো অঞ্চলের চিকিৎসক নামে পরিচিত ছিলেন বলে সেইখান থেকেই দ্বাগ্স-পো-ব্কা'-ব্র্গ্যুদ নামের উদ্ভব হয়েছে। স্গাম-পো-পা-ব্সোদ-নাম্স-রিন-ছেনের চারজন প্রধান শিষ্য যে চারটি ধর্মীয় গোষ্ঠীর সৃষ্টি করেছিলেন, সেইগুলির তালিকা নিম্নরূপঃ স্গাম-পো-পা-ব্সোদ-নাম্স-রিন-ছেনের অন্যতম প্রধান শিষ্য ফাগ-মো-গ্রু-পা-র্দো-র্জে-র্গ্যাল-পোর শিষ্যেরা যে আটটি ধর্মীয় গোষ্ঠীর সৃষ্টি করেছিলেন, সেইগুলির তালিকা নিম্নরূপঃ Martin, Dan (2008-08)। "Barompa Darma Wangchuk"। The Treasury of Lives: Biographies of Himalayan Religious Masters। সংগ্রহের তারিখ 2013-08-18।  এখানে তারিখের মান পরীক্ষা করুন: |তারিখ= (সাহায্য) Martin, Dan (2008-08)। "Pakmodrupa Dorje Gyelpo"। The Treasury of Lives: Biographies of Himalayan Religious Masters। সংগ্রহের তারিখ 2013-08-18।  এখানে তারিখের মান পরীক্ষা করুন: |তারিখ= (সাহায্য) Gardner, Alexander (2009-12)। "The First Karmapa, Dusum Khyenpa"। The Treasury of Lives: Biographies of Himalayan Religious Masters। সংগ্রহের তারিখ 2013-08-18।  এখানে তারিখের মান পরীক্ষা করুন: |তারিখ= (সাহায্য) Martin, Dan (2008-08)। "Zhang Yudrakpa Tsondru Drakpa"। The Treasury of Lives: Biographies of Himalayan Religious Masters। সংগ্রহের তারিখ 2013-08-18।  এখানে তারিখের মান পরীক্ষা করুন: |তারিখ= (সাহায্য) ཀུན་མཁྱེན་པདྨ་དཀར་པོ། (২০০৫), ཆོས་འབྱུང་བསྟན་བའི་པདྨ་རྒྱས་པའི་ཉིན་བྱེད་ཅེས་བྱ་བ་བཞུགས་སོ།, Thimphu: KMT Publishers উদ্ধৃতি টেমপ্লেট ইংরেজি প্যারামিটার ব্যবহার করেছে (link) 'Gos Lo-tsa-ba gZhon-nu-dpal; Roerich, George Nikolaevich (১৯৭৯), The Blue Annals (reprint of Royal Asiatic Society, Calcutta, 1949 সংস্করণ), Delhi: Motilal Banarsidass উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dorji, Sangay (Dasho); Kinga, Sonam (translator) (২০০৮), The Biography of Zhabdrung Ngawang Namgyal: Pal Drukpa Rinpoche, Thimphu, Bhutan: KMT Publications, আইএসবিএন 99936-22-40-0 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মাত্তিয়া পেরিন

মাত্যিয়া পেরিন একজন ইতালীয় ফুটবলার। তিনি সিরি আ-তে জেনোয়া-র গোলরক্ষক হিসেবে খেলেন। ইতালীয় ফুটবলের তরুণ প্রতিভা হিসেবে বিবেচিত। বিখ্যাত ইতালীয় গোলরক্ষক দিনো জফের মতে তিনি পরবর্তী জিয়ানলুইজি বুফন হতে যাচ্ছেন। জেনোয়া যুব অ্যাকাডেমিতে ফুটবল জীবন শুরু করেন। ২০১১ সালের ২২ মে জেনোয়ার হয়ে চেসেনার বিরুদ্ধে তার সিরি-আ অভিষেক হয়। মাঝে দুই বছর যথাক্রমে পাদোভা ও পেসকারাতে ধারে খেলে বর্তমানে আবার জেনোয়ার হয়ে খেলছেন। ইতালী অনূর্ধ্ব ১৭,১৮,১৯,২০ ও ২১ দলের হয়ে খেলেছেন। ২০১২ সালের ১৫ আগস্ট বার্নে ইংল্যান্ডের বিরুদ্ধে প্রীতি ম্যাচে ইতালী জাতীয় দলে প্রথম ডাক পান। Genoa vs. Cesena 3-2 (ইতালীয়) Career summary by tuttocalciatori.net Career summary by Soccerway International summary by FIGC (ইতালীয়) টেমপ্লেট:Genoa C.F.C. squad
ডিমা হাসাও জেলা

ডিমা হাছাও জেলা (অসমীয়া: ডিমা হাছাও জিলা) (ইংরেজি: Dima Hasao district (DHD); (উচ্চারণ: ˈdɪmə həˈsaʊ) — আগের নাম উত্তর কাছাড় পার্বত্য জেলা (অসমীয়া: উত্তৰ কাছাৰ পাৰ্বত্য জিলা) — উত্তর-পূর্ব ভারতের আসাম রাজ্যের সাতাশটি জেলার ভিতরে একটি। ২০১১ সালের লোকগণনা অনুসারে আসামের ২৭টি জেলার ভেতরে এই জেলা সবচেয়ে কম জনবসতিপূর্ণ। ডিমাছা ভাষার শব্দ "ডিমা হাছাও"-এর অর্থ হচ্ছে "ডিমাছা পর্বত"। অসমের দক্ষিণ অংশে ডিমা হাছাও জেলার অৱস্থান। অক্ষাংশ ২৫° ৩’’ উ.- থেকে ২৫° ৪৭’’’’ উত্তর অক্ষাংশ এবং দ্রাঘিমাংশ ৯২° ৩৭ পূ- থেকে ৯৩° ১৭’’‘’ পূর্ব পর্যন্ত বিস্তৃত। মোট আয়তন ৪৮৯০ বর্গকিলোমিটার। পূব অংশের উচ্চতা ৬০০ - ৯০০ মিটার এবং উত্তর অংশের উচ্চতা ১০০০ - ১৮৬৬ মিটার।) (উচ্চতা: ১৮৬৬ মিটার)। "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  http://nchills.gov.in/NCHILLS-PROFILE.htm ওয়েব্যাক মেশিনে আর্কাইভকৃত ৩ ফেব্রুয়ারি ২০১৭ তারিখে আহরণ করা তারিখ: ১৭-০৬-২০১২ http://incredibleassam.in/html/Geography.htm ওয়েব্যাক মেশিনে আর্কাইভকৃত ২৯ আগস্ট ২০১১ তারিখে আহরণ করা তারিখ ১৭-০৬-২০১২
আড়াইহাজার উপজেলা

আড়াইহাজার বাংলাদেশের নারায়ণগঞ্জ জেলার অন্তর্গত একটি উপজেলা। ২৩°৪৭′৩০″ উত্তর ৯০°৩৯′০০″ পূর্ব﻿ / ﻿২৩.৭৯১৭° উত্তর ৯০.৬৫০০° পূর্ব﻿ / 23.7917; 90.6500। আড়াইহাজার উপজেলার উত্তরে নরসিংদী জেলার নরসিংদী সদর উপজেলা, দক্ষিণে কুমিল্লা জেলার হোমনা উপজেলা, পূর্বে ব্রাহ্মণবাড়িয়া জেলার বাঞ্ছারামপুর উপজেলা, পশ্চিমে রূপগঞ্জ উপজেলা ও সোনারগাঁও উপজেলা। পৌরসভা : ০২টি [আড়াইহাজার ও গোপালদী] মোট গ্রাম : ৩১৬টি, ইউনিয়নের সংখ্যা : ১০টি। আড়াইহাজার পৌরসভা গোপালদী পৌরসভা সাতগ্রাম ইউনিয়ন দুপ্তারা ইউনিয়ন ব্রাহ্মন্দী ইউনিয়ন ফতেপুর ইউনিয়ন বিশনন্দী ইউনিয়ন মাহমুদপুর ইউনিয়ন হাইজাদী ইউনিয়ন উচিৎপুরা ইউনিয়ন খাদকান্দা ইউনিয়ন কালাপাহাড়িয়া ইউনিয়ন বালিয়াপাড়া জমিদার বাড়ি গোপালদী জমিদার বাড়ি (সদাসদী জমিদার বাড়ি) সাতগ্রাম জমিদার বাড়ি মেঘনা নদী তীরের দৃশ্য যা ফেরীঘাট নামে পরিচিত। ১. বেনজির আহমেদ (কবি) ২। টি, এইচ, শিকদার(তোফাজ্জল হোসেন শিকদার),মুক্তিযুদ্ধের শব্দসৈনিক, সাধীনবাংলা বেতার কেন্দ্রের অন্যতম প্রতিষ্ঠাতা-সংগঠক,গ্রাম-লক্ষীবরদী,পোষ্ট-গোপালদী। আতাউর রহমান খান আঙ্গুর এমদাদুল হক ভূঁইয়া নজরুল ইসলাম বাবু (রাজনীতিবিদ) জনসংখ্যা : ৪,৬৭,৫৪৭ জন (২০২২ সালের পরিসংখ্যান অনুযায়ী) নারায়ণগঞ্জ জেলা ঢাকা বিভাগ বাংলাদেশের উপজেলাসমূহ বাংলাদেশ জাতীয় তথ্য বাতায়ন (জুন ২০১৪)। "এক নজরে আড়াইহাজার উপজেলা"। গণপ্রজাতন্ত্রী বাংলাদেশ সরকার। সংগ্রহের তারিখ ১০ জুলাই ২০১৫। [স্থায়ীভাবে অকার্যকর সংযোগ] বাংলাপিডিয়ায় আড়াইহাজার উপজেলা
লখিমপুর জেলা

লখিমপুর বা লক্ষীমপুর জেলা (অসমীয়া: লখিমপুৰ জিলা) (ইংরেজি: Lakhimpur district); (উচ্চারণ: ˌlækɪmˈpʊə) হচ্ছে উত্তর-পূর্ব ভারতের আসাম রাজ্যের সাতাশটি জেলার ভিতরে একটি। এ জেলার উত্তরে অরুণাচল প্রদেশ, দক্ষিণে যোরহাট জেলা এবং ব্রহ্মপুত্র নদী, পূর্বে ধেমাজি জেলা ও ডিব্রুগড় জেলা এবং পশ্চিমে শোণিতপুর জেলা। জেলার সদরদপ্তর হচ্ছে উত্তর লখিমপুর। এ জেলায় মহকুমা দুটা- উত্তর লখিমপুর ও ঢকুবাখনা। মাঘনোয়া দ'ল এবং বরকালিকা থান, লেখক: বিপুলচন্দ্ৰ ভট্টাচাৰ্য, ওয়েবসাইট: নীলা চরাই ডট কম[স্থায়ীভাবে অকার্যকর সংযোগ] মহাপুৰুষ শ্ৰীশ্ৰীমাধৱদেৱৰ জীৱন পৰিক্ৰমাঃ লেটেকুপুখুৰীৰ পৰা ভেলা মধুপুৰলৈ, ওয়েবসাইট: satirtha.com
কার্বি আংলং জেলা

কার্বি আংলং জেলা (অসমীয়া: কাৰ্বি আংলং জিলা; উচ্চারণ: ˈkɑ:bi æŋˈlɒŋ) হচ্ছে উত্তর-পূর্ব ভারতের আসাম রাজ্যের মধ্যাঞ্চলে অবস্থিত একটি জেলা। আসামের জেলাগুলোর ভেতরে এটি আয়তনে সবচেয়ে বড়। এজেলার পূর্বে গোলাঘাট জেলা, পশ্চিমে মরিগাঁও জেলা ও মেঘালয়, উত্তরে নগাঁও জেলা ও গোলাঘাট জেলার অংশবিশেষ এবং দক্ষিণে ডিমা হাছাও জেলা ও নাগাল্যান্ড। কাৰ্বি আংলং জেলার আয়তন ১০,৪৩৪ বৰ্গ কি.মি.। কার্বি আংলং জেলাই কার্বি,আসামী,বাঙালী,কুকি,আদিবাসী লোক বসবাস করে। সমীর তাঁতী ডিফু Srivastava, Dayawanti et al. (ed.) (২০১০)। "States and Union Territories: Assam: Government"। India 2010: A Reference Annual (54th সংস্করণ)। New Delhi, India: Additional Director General, Publications Division, Ministry of Information and Broadcasting (India), Government of India। পৃষ্ঠা 1116। আইএসবিএন 978-81-230-1617-7। সংগ্রহের তারিখ ২০১১-১০-১১। উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
মরিগাঁও জেলা

মরিগাঁও জেলা (অসমীয়া: মৰিগাঁও জিলা) (ইংরেজি: Marigaon district); (উচ্চারণ: mʌrɪˈgãʊ) হচ্ছে উত্তর-পূর্ব ভারতের আসাম রাজ্যের সাতাশটি জেলার ভিতরে একটি। এজেলার সদরদপ্তর হচ্ছে মরিগাঁও। অতীতে মরিগাঁও নগাঁও জেলার অন্তৰ্গত ছিল। ১৯৮৯ সনে এটিকে স্বকীয় জেলারূপে স্বীকৃতি দেয়া হয়। মরিগাঁও জেলার মোট আয়তন হচ্ছে ১,৭০৪ বৰ্গ কি.মি. ৷ জেলার উত্তর দিকে ব্রহ্মপুত্র নদ, পূর্বদিকে নগাঁও জেলা, দক্ষিণ দিকে কার্বি আংলং জেলা এবং পশ্চিম দিকে কামরূপ মহানগর জেলা।
বারুক স্যামুয়েল ব্লুমবার্গ

বারুক স্যামুয়েল ব্লুমবার্গ একজন মার্কিন চিকিৎসক। তিনি ১৯৭৬ সালে চিকিৎসাবিজ্ঞানে নোবেল পুরস্কার লাভ করেন। ব্লামবার্গ হেপাটাইটিস বি ভাইরাস শনাক্ত করেন এবং পরবর্তীতে এর রোগনির্ণয় পরীক্ষা উদ্ভাবন এবং টিকা তৈরি করেন। ব্লুমবার্গ ১৯২৫ সালের ২৮ জুলাই নিউ ইয়র্কের ব্রুকলিনে জন্মগ্রহণ করেন। তিনি ফার রকঅ্যাওয়ে হাই স্কুল এ পড়াশোনা করেন। তিনি নিউ ইয়র্কের ইউনিয়ন কলেজ থেকে ১৯৪৬ সালে সম্মানসহ গ্র্যাজুয়েট হন। তিনি কলাম্বিয়া ইউনিভার্সিটি কলেজ অব ফিজিশিয়ান্স অ্যান্ড সার্জন্স থেকে ১৯৫১ সালে ডক্টর অব মেডিসিন ডিগ্রি অর্জন করেন। তিনি ১৯৫৭ সালে পিএইচডি ডিগ্রি অর্জন করেন। তিনি ১৯৬৪ সালে ফক্স চেজ ক্যান্সার সেন্টার এর সদস্য হন। তিনি ১৯৭৭ সালে পেন্সিলভেনিয়া বিশ্ববিদ্যালয় এ শিক্ষকতা শুরু করেন। তিনি ১৯৮৯ থেকে ১৯৯৪ সাল পর্যন্ত ব্যালিয়ল কলেজ, অক্সফোর্ড এর মাস্টার ছিলেন। Highfield, Roger (এপ্রিল ৬, ২০১১), "The life and times of a vaccine pioneer", New Scientist (Obituary), জানুয়ারি ১৮, ২০১৮ তারিখে মূল থেকে আর্কাইভ করা, সংগ্রহের তারিখ মে ৪, ২০২২ উদ্ধৃতি টেমপ্লেট ইংরেজি প্যারামিটার ব্যবহার করেছে (link) ""Baruch S. Blumberg – Autobiography." Nobel Prize."। Nobelprize.org। এপ্রিল ২৯, ২০১১ তারিখে মূল থেকে আর্কাইভ করা। সংগ্রহের তারিখ এপ্রিল ৭, ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গেরহার্ড হার্জবার্গ

গেরহার্ড হাইনরিখ ফ্রেডরিখ অটো জুলিয়াস হার্জবার্গ একজন জার্মান-কানাডীয় পদার্থবিজ্ঞানী এবং ভৌত রসায়নবিজ্ঞানী। তিনি ১৯৭১ সালে রসায়নে নোবেল পুরস্কার লাভ করেন। হার্জবার্গ ১৯০৪ সালের ২৫ ডিসেম্বর জার্মানির হামবুর্গে জন্মগ্রহণ করেন। তিনি ১৯৩৬ থেকে ১৯৪৫ সাল পর্যন্ত সাসকেচওয়ান বিশ্ববিদ্যালয় এ পদার্থবিজ্ঞানের অধ্যাপক হিসেবে কাজ করেন। তিনি ১৯৩৯ সালে রয়েল সোসাইটি অব কানাডার ফেলো হন। তিনি ১৯৪৫ থেকে ১৯৪৮ সাল পর্যন্ত শিকাগো বিশ্ববিদ্যালয় এর অধ্যাপক হিসেবে কর্মরত ছিলেন। তিনি ১৯৫১ সালে রয়েল সোসাইটির ফেলো হন। তিনি ১৯৬৬ থেকে ১৯৬৭ সাল পর্যন্ত রয়েল সোসাইটি অব কানাডার প্রেসিডেন্ট ছিলেন। ১৯৭১ সালে রয়েল মেডেল লাভ করেন। ১৯৭৩ থেলে ১৯৮০ সাল পর্যন্ত কার্লটন বিশ্ববিদ্যালয় এর চ্যান্সেলর হিসেবে দায়িত্ব পালন করেন। কম্প্যানিয়ন অব দ্য অর্ডার অব কানাডা, ১৯৬৮
বাক্সা জেলা

বাক্সা জেলা (অসমীয়া: বাক্সা জিলা; /ˈbʌksə/ or /ˈbæksə/;) হচ্ছে উত্তর-পূর্ব ভারতের আসাম রাজ্যের সাতাশটি জেলার মধ্যে একটি। এ জেলা বড়োল্যান্ড-এর অন্তৰ্ভুক্ত। ২০০৩ সনে এটিকে নতুন জেলারূপে ঘোষণা করা হয়। বাক্সা জেলার আয়তন প্ৰায় ২৪০০ বৰ্গকিলোমিটার। ২০০৩ সনের ফেব্রুয়ারিতে স্বাক্ষরিত বি টি সি চুক্তিমতে আসামের চারটি জেলা- কোকরাঝাড়, বাক্সা, চিরাং এবং ওডালগুড়িকে নিয়ে বড়োলেণ্ড স্বায়ত্বশাসিত অঞ্চল স্থাপিত হয়। বড়পেটা, নলবাড়ি, কামরূপ এবং দরং জেলার অংশবিশেষ নিয়ে বাক্সা জেলার সৃষ্টি করা হয়েছে। ২০০৩ সনের অক্টোবরে এটিকে জেলা ঘোষণা করা হয় এবং ২০০৪ সনের ১ জুনের পর থেকে আনুষ্ঠানিকভাবে কাজকর্ম আরম্ভ হয়। বাক্সার প্ৰথম উপায়ুক্ত ছিল ড: আনোয়ারুদ্দিন চৌধুরী। বাক্সা জেলটি আসামের উত্তর-পশ্চিম অংশে অবস্থিত। বাক্সা জেলার উত্তরে ভুটান, দক্ষিণে বরপেটা, নলবাড়ি এবং কামরূপ জেলা, এবং পশ্চিমে চিরাং জেলা। জেলার আয়তন প্ৰায় ২৪০০ বৰ্গ কিলোমিটাৰ। সদর দপ্তর মুছলপুর আসামের রাজধানী দিসপুর থেকে প্ৰায় ১০৫ কিলোমিটার দূরে অবস্থিত। বক্সা জেলায় বরো‚ রাভা‚ কোচ-রাজবংশী‚ আদিবাসী‚ নেপালী‚ মদাহী আদি প্রভৃতি জনগোষ্ঠী রয়েছে। "About the Baksa district"। District administration, Baksa। সংগ্রহের তারিখ জুন ২২, ২০১২।  Law, Gwillim (২০১১-০৯-২৫)। "Districts of India"। Statoids। সংগ্রহের তারিখ ২০১১-১০-১১।